Franko Barezi

Franko Barezi (; ) — İtaliyalı futbolçu və futbol məşqçisi. Futbolçu kimi bütün karyerasını İtaliyanın "Milan" klubunda keçirib. Hal hazırda "Milan"ın fəxri vitse-prezidentidir.

O, karyerasının çox hissəsini "Milan"ın rəqibi "İnter" klubunda oynamış başqa bir futbolçunun, Cüzeppe Barezinin kiçik qardaşıdır.

Franko Barezi Dünya Kuboku mükafatlarının tam dəstini qazanan yeddi oyunçudan biridir (1982-ci ildə qızıl, 1990-cı ildə bürünc və 1994-cü ildə gümüş).Digər altı futbolçu: Frans Bekkenbauer, Zepp Mayer, Volfqanq Overat, Yürgen Qrabovski, Horst-Diter Höttges (hamısı— 1966, 1970, 1974) və Miroslav Kloze  (2002, 2006, 2010, 2014).

 Karyera 

 Klub 
Uşaq ikən Barezi "İnter" azarkeşi olub, lakin qardaşından fərqli olaraq "İnter" komandasına qəbul olunmur. Yəqin ki, Frankonun karyerası belə başlamadan da bununla bitə bilərdi, lakin gənc futbolçunun oyunu "Milan"ın strukturunda çalışan İtalo Qalbiatinin diqqətini çəkir. Məhz onun sayəsində Barezi rossonerilərin düşərgəsinə dəvət edilir.

1977-ci ildə "Milan"da debüt edir, mövsümün sonuna qədər cəmi üç matç keçirdir. Artıq növbəti mövsümdə Barezi, son 11 ildə ilk dəfə A Seriyasının çempionluğunu qazanmağı bacaran klubun əsas komandasının oyunçusuna çevrilir.

1980-ci illərin əvvəllərində "Milan" iki dəfə B Seriyasına düşur, lakin Franko, digər komandalardan təkliflər almasına baxmayaraq "Milan" klubuna sadiq qalır.

1982-ci ildə gənc müdafiəçi "Milan"ın kapitanı oldu. Tezliklə Barezi, eləcə də müdafiə tərəfdaşları Paolo Maldini, Alessandro Kostakurta və Mauro Tassotti ilə birlikdə futbol tarixinin ən yaxşı müdafiəçi dördluyundən birinə çevrilməyi bacarılar. Bu dövrdə "Milan" öz tarixinin ən yaxşı dövrlərindən birini yaşayır, müntəzəm olaraq üç dəfə UEFA Çempionlar Liqası da daxil olmaqla çoxlu kuboklar qazanır. Ümumilikdə Barezi "Milan"da 21 mövsüm oynayıb və klubun əfsanələrindən birinə çevrilib.

O, həm də bütün futbolçu karyerasını bir klubda oyanayaraq 719 oyun keçirən və 31 qol vuran nadir futbolçulardan biridir. Barezinin oyun nömrəsi (o, karyerası boyu 6 nömrə altında oynayıb) klub dövriyyəsindən çıxarılıb və daimi olaraq ona verilib.

O, 1997-ci ildə 37 yaşında futbolçu karyerasını bitirir.

 Beynəlxalq 
İtaliya millisində Franko 1980-ci ildə debüt edir və millidə 81 oyun keçirdərək (bundan 31-i komandanın kapitanı kimi) və bir qol vurur.

Avro 1980 və 1982 Dünya Çempionatında o, meydana çıxmasa da, digər turnirlərdə komanda liderlərindən biri olub.

 Uğurları 

 Klub 
 "Milan"

 İtaliya çempionu (6): 1978/79, 1987/88, 1991/92, 1992/93, 1993/94, 1995/96
 İtaliya Superkubokunun qalibi (4): 1988, 1992, 1993, 1994
 Çempionlar Kuboku/UEFA Çempionlar Liqası (3): 1988/89, 1989/90, 1993/94
 Avropa Superkubokunun qalibi (3): 1989, 1990, 1994
 Qitələrarası kubokun qalibi (2): 1989, 1990

 İtaliya millisi

 Dünya Çempionu: 1982
 Vitse Dünya Çempionu: 1994
 Dünya çempionatının bürünc mükafatçısı: 1990
 Avropa çempionatının bürünc mükafatçısı: 1988

 Fərdi 
 Dünya Çempionatının simvolik komandasına daxil edilib: 1990
 FIFA 100 siyahısına daxildir
 "Qızıl top"a namizəd: 1989
 Qaytano Şirea Mükafatının qalibi: 1994
 Guerin Sportivo tərəfindən İtaliyada ilin futbolçusu
 World Soccer jurnalının siyahısına daxil edilir
 Qızıl Ayaq Mükafatının qalibi
 İtaliya Futbol Şöhrət Zalına daxildir: 2013
 Milan klubunun Şöhrət Zalına daxildir.

 İstinadlar 

 Xarici keçidlər 

Kateqoriya:FİFA Dünya Kubokunun qalib oyunçuları
Kateqoriya:FİFA 100
Kateqoriya:Milan FK oyunçuları
Kateqoriya:İtaliya milli futbol komandasının oyunçuları
Kateqoriya:İtaliya futbolçuları
Kateqoriya:Yaşayan insanlar
Kateqoriya:Lombardiyada doğulmuş futbolçular
Kateqoriya:1990 FİFA Dünya Kuboku oyunçuları
Kateqoriya:UEFA Avro 1980 oyunçuları
Kateqoriya:İtaliya A Seriyası oyunçuları
Kateqoriya:İtaliya B Seriyası oyunçuları
Kateqoriya:İtaliya Olimpiya milli futbol komandasının oyunçuları
Kateqoriya:1984 Yay Olimpiya Oyunlarında futbolçular
Kateqoriya:UEFA Avro 1988 oyunçuları
Kateqoriya:1982 FİFA Dünya Kuboku oyunçuları
Kateqoriya:1994 FİFA Dünya Kuboku oyunçuları
Kateqoriya:İtaliya futbol məşqçiləri
Kateqoriya:Futbol müdafiəçiləri
Kateqoriya:UEFA Çempionlar Liqasının qalib futbolçuları